02021R2306 — LT — 01.07.2022 — 002.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS DELEGUOTASIS REGLAMENTAS (ES) 2021/2306 2021 m. spalio 21 d. kuriuo Europos Parlamento ir Tarybos reglamentas (ES) 2018/848 papildomas į Sąjungą importuoti skirtų ekologiškų ir perėjimo prie ekologinės gamybos laikotarpio produktų siuntų oficialiosios kontrolės ir patikrinimo sertifikato taisyklėmis (Tekstas svarbus EEE) (OL L 461 2021.12.27, p. 13)

Iš dalies keičiamas:





Pataisytas:









▼B

KOMISIJOS DELEGUOTASIS REGLAMENTAS (ES) 2021/2306

2021 m. spalio 21 d.

kuriuo Europos Parlamento ir Tarybos reglamentas (ES) 2018/848 papildomas į Sąjungą importuoti skirtų ekologiškų ir perėjimo prie ekologinės gamybos laikotarpio produktų siuntų oficialiosios kontrolės ir patikrinimo sertifikato taisyklėmis

(Tekstas svarbus EEE)







1 straipsnis

Dalykas

Šiuo reglamentu nustatomos taisyklės dėl:

a) produktų, kuriuos ketinama pateikti Sąjungos rinkai kaip ekologiškus produktus arba kaip perėjimo prie ekologinės gamybos laikotarpio produktus, siuntų tikrinimo trečiosiose valstybėse ir patikrinimo sertifikato išdavimo;

b) iš trečiųjų valstybių į Sąjungą įvežamų produktų, kuriuos ketinama pateikti Sąjungos rinkai kaip ekologiškus produktus arba kaip perėjimo prie ekologinės gamybos laikotarpio produktus, oficialiosios kontrolės ir

c) veiksmų, kurių turi imtis trečiųjų valstybių kompetentingos institucijos, kontrolės institucijos ir kontrolės įstaigos, kai įtariama arba nustatyta, kad nesilaikoma Reglamento (ES) 2018/848.

2 straipsnis

Terminų apibrėžtys

Šiame reglamente vartojamų terminų apibrėžtys:

1) siunta – produktų, kuriuos ketinama pateikti Sąjungos rinkai kaip ekologiškus produktus arba kaip perėjimo prie ekologinės gamybos laikotarpio produktus, siunta, apibrėžta Reglamento (ES) 2017/625 3 straipsnio 37 punkte; ekologiškų produktų ir perėjimo prie ekologinės gamybos laikotarpio produktų, kuriems pagal Deleguotąjį reglamentą (ES) 2021/2305 oficialioji kontrolė pasienio kontrolės postuose netaikoma, atveju tai tam tikras kiekis vienam ar keliems Kombinuotosios nomenklatūros kodams priskiriamų produktų, kuriems išduotas vienas patikrinimo sertifikatas ir kurie gabenami ta pačia transporto priemone ir importuojami iš tos pačios trečiosios valstybės;

2) pasienio kontrolės postas – pasienio kontrolės postas, apibrėžtas Reglamento (ES) 2017/625 3 straipsnio 38 punkte;

3) išleidimo į laisvą apyvartą punktas – išleidimo į laisvą apyvartą punktas, kuriame pagal Deleguotąjį reglamentą (ES) 2021/2305 atliekama oficialioji ekologiškų ir perėjimo prie ekologinės gamybos laikotarpio produktų, kuriems netaikoma oficialioji kontrolė pasienio kontrolės postuose, kontrolė;

4) kontrolės punktas – kontrolės punktas, išskyrus pasienio kontrolės postą, kaip nurodyta Reglamento (ES) 2017/625 53 straipsnio 1 dalies a punkte;

5) dokumentų patikrinimas – dokumentų patikrinimas, apibrėžtas Reglamento (ES) 2017/625 3 straipsnio 41 punkte;

6) tapatumo patikrinimas – tapatumo patikrinimas, apibrėžtas Reglamento (ES) 2017/625 3 straipsnio 42 punkte;

7) fizinis patikrinimas – fizinis patikrinimas, apibrėžtas Reglamento (ES) 2017/625 3 straipsnio 43 punkte;

8) kvalifikuotas elektroninis spaudas – kvalifikuotas elektroninis spaudas, apibrėžtas Europos Parlamento ir Tarybos reglamento (ES) Nr. 910/2014 ( 1 ) 3 straipsnio 27 punkte.

3 straipsnis

Tikrinimas trečiojoje valstybėje

1. Atitinkama kontrolės institucija ar kontrolės įstaiga, pripažinta pagal Reglamento (ES) 2018/848 46 straipsnį, patikrina siuntą pagal Komisijos deleguotojo reglamento (ES) 2021/1698 ( 2 ) 16 straipsnį.

2. Taikant Reglamento (ES) 2018/848 48 ir 57 straipsnius, atitinkama kontrolės institucija ar kontrolės įstaiga patikrina, ar siunta atitinka Reglamente (EB) Nr. 834/2007 nustatytus reikalavimus, taip pat gamybos standartus ir kontrolės priemones, pripažintas lygiavertėmis. Atliekant šį tikrinimą, be kita ko, sistemingai tikrinami dokumentai, ir, jei tai tikslinga remiantis rizikos vertinimo rezultatais, atliekami fiziniai patikrinimai prieš siuntą išvežant iš eksportuojančios trečiosios valstybės arba trečiosios valstybės, kuri yra kilmės šalis.

3. Taikant 2–5 dalis, atitinkama kontrolės institucija ar kontrolės įstaiga turi būti: a) Reglamento (ES) 2018/848 57 straipsnyje nurodyta kontrolės institucija ar kontrolės įstaiga, pripažinta atitinkamų produktų ir trečiosios valstybės, kuri yra produktų kilmės šalis arba, kai taikoma, paskutinio paruošimo veiksmo atlikimo šalis, atžvilgiu; arba b) kontrolės institucija ar kontrolės įstaiga, paskirta pagal Reglamento (ES) 2018/848 48 straipsnį pripažintos trečiosios valstybės, kuri yra produktų kilmės šalis, arba, kai taikoma, kurioje atliktas paskutinis paruošimo veiksmas, kompetentingos institucijos.

4. 2 dalyje nurodytą tikrinimą atlieka: a) atitinkamo produkto gamintojo arba perdirbėjo kontrolės institucija ar kontrolės įstaiga arba, b) kai paskutinį paruošimo, apibrėžto Reglamento (ES) 2018/848 3 straipsnio 44 punkte, veiksmą atliekantis veiklos vykdytojas arba tokių veiklos vykdytojų grupė skiriasi nuo produkto gamintojo ar perdirbėjo, – paskutinį paruošimo veiksmą atliekančio veiklos vykdytojo arba tokių veiklos vykdytojų grupės kontrolės institucija ar kontrolės įstaiga.

5. Atliekant 2 dalyje nurodytą dokumentų patikrinimą siekiama patikrinti: a) produktų ir sudedamųjų dalių atsekamumą; b) ar siuntą sudarančių produktų kiekis atitinka atitinkamų veiklos vykdytojų masės balanso patikrinimus, remiantis kontrolės institucijos ar kontrolės įstaigos atliktu vertinimu; c) atitinkamus produktų važtos dokumentus ir komercinius dokumentus (įskaitant sąskaitas faktūras); d) perdirbtų produktų atveju – ar visas ekologiškas tokių produktų sudedamąsias dalis pagamino veiklos vykdytojai, sertifikuoti trečiosios valstybės kontrolės institucijos ar kontrolės įstaigos, pripažintos pagal Reglamento (ES) 2018/848 46 straipsnį arba nurodytos jo 57 straipsnyje, arba trečiosios valstybės, pripažintos pagal Reglamento (ES) 2018/848 47 arba 48 straipsnį, arba tokių veiklos vykdytojų grupės, arba ar jie pagaminti ir sertifikuoti Sąjungoje pagal tą reglamentą.

Toks dokumentų patikrinimas grindžiamas visais atitinkamais dokumentais, be kita ko, Reglamento (ES) 2018/848 45 straipsnio 1 dalies b punkto i papunktyje nurodytu veiklos vykdytojų sertifikatu, patikrinimų protokolu, atitinkamo produkto gamybos planu ir veiklos vykdytojų arba veiklos vykdytojų grupių saugomais dokumentais, turimais važtos dokumentais, komerciniais ir finansiniais dokumentais, taip pat visais kitais dokumentais, kurie, kontrolės įstaigos ar kontrolės institucijos manymu, yra svarbūs.

4 straipsnis

Patikrinimo sertifikato išdavimas

1. Kontrolės institucija ar kontrolės įstaiga, patikrinusi siuntą pagal 3 straipsnį, kiekvienai siuntai, prieš ją išvežant iš eksportuojančios trečiosios valstybės arba trečiosios valstybės, kuri yra kilmės šalis, išduoda patikrinimo sertifikatą pagal 5 straipsnį.

2. Kontrolės institucija ar kontrolės įstaiga, pripažinta pagal Reglamento (ES) 2018/848 46 straipsnį, patikrinimo sertifikatą, skirtą siuntoms, kuriose yra didelės rizikos produktų, kaip nurodyta Deleguotojo reglamento (ES) 2021/1698 8 straipsnyje, išduoda tik tada, kai gauna išsamius atsekamumo dokumentus ir gauna bei įvertina siuntos ėminių tyrimų rezultatus pagal to deleguotojo reglamento 16 straipsnio 6 dalį.

5 straipsnis

Patikrinimo sertifikato forma ir naudojimasis TRACES sistema

1. Kontrolės institucija ar kontrolės įstaiga Prekybos kontrolės ir ekspertizių sistemoje (TRACES) išduoda patikrinimo sertifikatą pagal priede pateiktą pavyzdį ir pastabas ir užpildo to sertifikato 1–18 langelius.

2. Išduodama patikrinimo sertifikatą kontrolės įstaiga ar kontrolės institucija į TRACES sistemą įkelia visus patvirtinamuosius dokumentus, įskaitant: a) paimtų ėminių tyrimų arba bandymų rezultatus, kai taikytina; b) prekybos ir važtos dokumentus, kaip antai konosamentus, sąskaitas faktūras ir pakuočių sąrašą, ir, kai kontrolės institucija ar kontrolės įstaiga yra pripažinta pagal Reglamento (ES) 2018/848 46 straipsnį, – vežimo planą, parengtą pagal Deleguotojo reglamento (ES) 2021/1698 16 straipsnio 5 dalį.

3. Patikrinimo sertifikatas išduodamas TRACES sistemoje ir paženklinamas kvalifikuotu elektroniniu spaudu.

Jeigu sertifikato išdavimo metu neturima informacijos, susijusios su patikrinimo sertifikato 13 langelyje nurodytu pakuočių skaičiumi ir 16 bei 17 langeliuose nurodyta informacija, taip pat 2 dalyje nurodytų dokumentų, ta informacija ir dokumentai įtraukiami į patikrinimo sertifikatą arba atnaujinami jame per 10 dienų nuo jo išdavimo ir bet kuriuo atveju prieš kompetentingai institucijai jį patikrinant ir patvirtinant pagal 6 straipsnį.

4. Patikrinimo sertifikatas parengiamas: a) įvežimo į Sąjungą pasienio kontrolės posto valstybės narės valstybine kalba arba viena iš valstybinių kalbų, jeigu tiems produktams taikoma oficialioji kontrolė pasienio kontrolės postuose; b) valstybės narės, kurioje siunta turi būti išleista į laisvą apyvartą, valstybine kalba arba viena iš valstybinių kalbų, jeigu tiems produktams netaikoma oficialioji kontrolė pasienio kontrolės postuose pagal Deleguotąjį reglamentą (ES) 2021/2305.

5. Nukrypstant nuo 4 dalies, valstybė narė gali sutikti, kad sertifikatai būtų parengti kita oficialiąja Sąjungos kalba ir kad prireikus prie jų būtų pridėtas patvirtintas vertimas.

6 straipsnis

Oficialioji siuntų kontrolė

1. Kompetentinga institucija atitinkamai pasienio kontrolės poste arba išleidimo į laisvą apyvartą punkte vykdo siuntų oficialiąją kontrolę, kad patikrintų, ar laikomasi Reglamento (ES) 2018/848: a) tikrinami visų siuntų dokumentai; b) atsitiktine tvarka atliekami tapatumo patikrinimai ir c) atliekami fiziniai patikrinimai, kurių dažnumas priklauso nuo tikimybės, kad bus nesilaikoma Reglamento (ES) 2018/848.

Dokumentų patikrinimas apima patikrinimo sertifikato, visų kitų 5 straipsnyje nurodytų patvirtinamųjų dokumentų ir, kai taikoma, paimtų ėminių tyrimų arba bandymų rezultatų tikrinimą.

Jeigu patikrinimo sertifikate reikia ištaisyti tik administracinio arba redakcinio pobūdžio duomenis, kompetentinga institucija gali sutikti, kad patikrinimo sertifikatą išdavusi kontrolės institucija ar kontrolės įstaiga atnaujintų TRACES sistemoje pateiktą informaciją, pakeisdama dokumentą TRACES sistemoje nustatyta tvarka, tačiau nekeisdama pradiniame sertifikate pateiktos informacijos, susijusios su siuntos identifikavimu, atsekamumu ir garantijomis.

2. Jeigu tai yra Deleguotojo reglamento (ES) 2021/1698 8 straipsnyje nurodytų didelės rizikos produktų siuntos, šio straipsnio 1 dalyje nurodyta kompetentinga institucija atlieka sistemingus tapatumo ir fizinius patikrinimus, paima bent vieną reprezentatyvųjį siuntų ėminį ir patikrina to reglamento 16 straipsnio 6 dalyje nurodytus dokumentus. Kompetentinga institucija nustato reprezentatyviųjų ėminių ėmimo tvarką, atitinkančią produkto kategoriją, kiekį ir pakuotę.

3. Atlikusi 1 dalyje ir, kai taikoma, 2 dalyje nurodytą tikrinimą, kompetentinga institucija priima sprendimą dėl kiekvienos siuntos. Sprendimas dėl siuntos įrašomas patikrinimo sertifikato 30 langelyje pagal priede pateiktą pavyzdį ir pastabas, pateikiant vieną iš šių įrašų: a) siunta gali būti išleista į laisvą apyvartą kaip ekologiškų produktų siunta; b) siunta gali būti išleista į laisvą apyvartą kaip perėjimo prie ekologinės gamybos laikotarpio produktų siunta; c) siunta gali būti išleista į laisvą apyvartą kaip neekologiškų produktų siunta; d) siunta negali būti išleista į laisvą apyvartą; e) dalis siuntos gali būti išleista į laisvą apyvartą, pridėjus patikrinimo sertifikato išrašą.

Kompetentinga institucija patikrinimo sertifikatą TRACES sistemoje patvirtina kvalifikuotu elektroniniu spaudu.

4. Produktams, kuriems taikoma oficialioji kontrolė pasienio kontrolės postuose, taikomos šios nuostatos: a) 3 dalis taikoma kartu su taisyklėmis, pagal kurias bendrasis sveikatos įvežimo dokumentas (BSĮD) yra naudojamas kompetentingų institucijų pasienio kontrolės postuose pagal Reglamento (ES) 2017/625 56 straipsnio 3 dalies b punkto i papunktį ir kontrolės punktuose pagal Komisijos deleguotąjį reglamentą (ES) 2019/2123 ( 3 ), taip pat pagal Reglamento (ES) 2017/625 55 straipsnyje nustatytas sprendimų dėl siuntų taisykles; b) 1 dalies a punkte nurodyti dokumentų patikrinimai, susiję su tam tikrais ekologiškais produktais ir perėjimo prie ekologinės gamybos laikotarpio produktais, gali būti atliekami toliau nuo pasienio kontrolės postų esančiose vietose, laikantis Deleguotojo reglamento (ES) 2019/2123 7 ir 8 straipsnių; c) 1 dalies b ir c punktuose nurodyti tam tikrų ekologiškų produktų ir perėjimo prie ekologinės gamybos laikotarpio produktų tapatumo ir fiziniai patikrinimai gali būti atliekami kontrolės punktuose, laikantis Deleguotojo reglamento (ES) 2019/2123 2–6 straipsnių.

5. Pagal Reglamento (ES) 2017/625 55 straipsnį priimtame sprendime dėl siuntų pateikiamas vienas iš šio straipsnio 3 dalies pirmoje pastraipoje nurodytų įrašų. Kai importuotojas paprašo įforminti specialiąją muitinės procedūrą pagal šio reglamento 7 straipsnio 1 dalį (užpildo patikrinimo sertifikato 23 langelį), sprendime dėl siuntų pagal Reglamento (ES) 2017/625 55 straipsnį nurodoma taikytina muitinės procedūra.

Apie patikrinimo sertifikate įrašytą sprendimą, kuriuo nurodoma, kad siunta arba jos dalis negali būti išleista į laisvą apyvartą, TRACES sistemoje nedelsiant pranešama atitinkamai kompetentingai institucijai, vykdančiai oficialiąją kontrolę, kad patikrintų, ar laikomasi Reglamento (ES) 2017/625 1 straipsnio 2 dalies a–h ir j punktuose nurodytų taisyklių.

Kai iš BSĮD pateikto sprendimo pagal Reglamento (ES) 2017/625 55 straipsnį matyti, kad siunta neatitinka to reglamento 1 straipsnio 2 dalyje nurodytų taisyklių, pasienio kontrolės posto kompetentinga institucija TRACES sistemoje informuoja kompetentingą instituciją, kuri priėmė sprendimą pagal šio straipsnio 3 dalį, kad būtų atnaujintas patikrinimo sertifikatas. Be to, bet kuri kompetentinga institucija, vykdanti oficialiąją kontrolę, kad patikrintų atitiktį Reglamento (ES) 2017/625 1 straipsnio 2 dalies a–h ir j punktuose nurodytoms taisyklėms, visą svarbią informaciją, pavyzdžiui, laboratorinių tyrimų rezultatus, TRACES sistemoje pateikia kompetentingai institucijai, priėmusiai sprendimą pagal šio straipsnio 3 dalį, kad prireikus būtų atnaujintas patikrinimo sertifikatas.

6. Jeigu į laisvą apyvartą išleidžiama tik dalis siuntos, prieš ją išleidžiant į laisvą apyvartą siunta padalijama į atskiras partijas. Importuotojas kiekvienai partijai užpildo ir TRACES sistemoje pateikia patikrinimo sertifikato išrašą pagal Įgyvendinimo reglamentą (ES) 2021/2307. Valstybės narės, kurioje ketinama išleisti partiją į laisvą apyvartą, kompetentinga institucija patikrina partiją ir patikrinimo sertifikato išrašą TRACES sistemoje patvirtina kvalifikuotu elektroniniu spaudu.

7. Jeigu siuntoms taikoma oficialioji kontrolė 4 dalyje nurodytuose pasienio kontrolės postuose, muitinė leidžia išleisti siuntą į laisvą apyvartą tik pateikus tinkamai užpildytą BSĮD pagal Reglamento (ES) 2017/625 57 straipsnio 2 dalies b punktą ir pagal šio straipsnio 6 dalį patvirtintą patikrinimo sertifikatą, kuriame nurodoma, kad siunta gali būti išleista į laisvą apyvartą.

Kai siunta yra padalyta į atskiras partijas, muitinė reikalauja pateikti tinkamai užpildytą BSĮD pagal Reglamento (ES) 2017/625 57 straipsnio 2 dalies b punktą ir patikrinimo sertifikato išrašą pagal Įgyvendinimo reglamentą (ES) 2021/2307, ir 12 langelyje turi būti nurodyta, kad partija gali būti išleista į laisvą apyvartą.

7 straipsnis

Specialiosios muitinės procedūros

1. Kai siuntai įforminama muitinio sandėliavimo arba laikinojo įvežimo perdirbti procedūra, nurodyta Europos Parlamento ir Tarybos reglamento (ES) Nr. 952/2013 ( 4 ) 240 straipsnio 1 dalyje ir 256 straipsnio 3 dalies b punkte, ir kai siunta yra vieną arba kelis kartus ruošiama, kaip nurodyta šios dalies antroje pastraipoje, prieš pirmą paruošimą kompetentinga institucija patikrina siuntą pagal šio reglamento 6 straipsnį. Patikrinimo sertifikato 23 langelyje importuotojas nurodo muitinės deklaracijos, pateiktos atiduodant prekes sandėliuoti muitinės sandėlyje arba laikinai įvežant perdirbti, numerį.

Pirmoje pastraipoje nurodytą paruošimą gali sudaryti tik šių rūšių veiksmai:

a) pakavimas ar pakuotės pakeitimas arba

b) etikečių, kuriose informuojama apie taikytą ekologinės gamybos metodą, pritvirtinimas, pašalinimas arba pakeitimas.

2. Po 1 dalyje nurodyto paruošimo kompetentinga institucija, prieš išleisdama siuntą į laisvą apyvartą, patikrina siuntą ir patvirtina patikrinimo sertifikatą pagal 6 straipsnį.

3. Prieš išleidžiant į laisvą apyvartą, po patikrinimo ir patikrinimo sertifikato patvirtinimo pagal 6 straipsnį siunta, muitinės prižiūrima, gali būti padalyta į atskiras partijas. Importuotojas užpildo ir TRACES sistemoje pateikia kiekvienos padalijus siuntą gautos partijos patikrinimo sertifikato išrašą pagal Įgyvendinimo reglamentą (ES) 2021/2307.

4. Valstybės narės, kurioje partija turi būti išleista į laisvą apyvartą, kompetentinga institucija patikrina partiją pagal 6 straipsnio 1 ir 2 dalis ir patikrinimo sertifikato išrašą TRACES sistemoje patvirtina kvalifikuotu elektroniniu spaudu.

5. 1 ir 3 dalyje nurodyti siuntos paruošimo ir padalijimo į partijas veiksmai atliekami laikantis Reglamento (ES) 2018/848 III ir IV skyriuose pateiktų atitinkamų nuostatų.

8 straipsnis

Su TRACES sistema susijusios priemonės, taikytinos nenumatytomis aplinkybėmis, kai nėra galimybės naudotis sistema, ir force majeure aplinkybėmis

1. Kontrolės institucijos ir kontrolės įstaigos, išduodančios patikrinimo sertifikatą pagal 4 straipsnį, turi turėti tinkamą pildyti pagal priede pateiktą pavyzdį to sertifikato šabloną ir tinkamus pildyti visų pagal Reglamentą (ES) 2018/848 reikalaujamų dokumentų, kurie gali būti įkelti į TRACES sistemą, šablonus.

2. Jeigu TRACES sistema arba viena iš jos funkcijų nepertraukiamai neveikia ilgiau kaip 24 valandas, tos sistemos naudotojai informacijai registruoti ir ja keistis gali naudoti tinkamą pildyti spausdintą arba elektroninį šabloną, kaip nurodyta 1 dalyje.

1 dalyje nurodyta kontrolės institucija ar kontrolės įstaiga kiekvienam išduodamam sertifikatui suteikia numerį ir chronologine tvarka registruoja išduotus sertifikatus, kad užtikrintų atitiktį vėl pradėjusios veikti TRACES sistemos suteiktam raidiniam skaitmeniniam numeriui.

Jeigu naudojami popieriniai patikrinimo sertifikatai, dėl nepatvirtintų pakeitimų arba ištrynimų jie tampa negaliojantys.

3. Vėl pradėjus veikti TRACES sistemai arba jos funkcijoms, tos sistemos naudotojai naudoja pagal 2 dalį užregistruotą informaciją, kad elektroniniu būdu parengtų patikrinimo sertifikatą ir įkeltų 1 dalyje nurodytus dokumentus.

4. Į sertifikatus ir dokumentus, parengtus pagal 2 dalį, įrašomas tekstas „parengtas nenumatytomis aplinkybėmis“.

5. Force majeure aplinkybėmis taikomos 1–4 dalys. Be to, kompetentingos institucijos, kontrolės institucijos ar kontrolės įstaigos nedelsdamos informuoja Komisiją apie tokias aplinkybes, o kontrolės institucijos ar kontrolės įstaigos per dešimt kalendorinių dienų nuo šių aplinkybių pabaigos į TRACES sistemą įrašo visus reikiamus duomenis.

6. Pagal šio straipsnio 2 dalį pateiktiems sertifikatams ir dokumentams mutatis mutandis taikomos 5 straipsnio 4 ir 5 dalys.

9 straipsnis

Patikrinimo sertifikato ir patikrinimo sertifikato išrašo naudojimas muitinėje

Produktų, kurių oficialioji kontrolė atliekama išleidimo į laisvą apyvartą punkte pagal Deleguotojo reglamento (ES) 2021/2305 4 straipsnį, siuntą muitinė į laisvą apyvartą leidžia išleisti tik pateikus patikrinimo sertifikatą, kurio 30 langelyje nurodyta, kad siunta gali būti išleista į laisvą apyvartą.

Kai siunta yra padalyta į atskiras partijas, muitinė reikalauja pateikti patikrinimo sertifikato išrašą pagal Įgyvendinimo reglamentą (ES) 2021/2307, ir 12 langelyje turi būti nurodyta, kad partija gali būti išleista į laisvą apyvartą.

10 straipsnis

Informacija, kurią turi pateikti trečiosios valstybės kompetentinga institucija, kontrolės institucija ar kontrolės įstaiga apie įtariamus arba nustatytus siuntų neatitikties reikalavimams atvejus

1. ►C2 ◄ Kompetentinga institucija, kontrolės institucija ar kontrolės įstaiga atsako Komisijai ir valstybei narei, išsiuntusiai pirminį pranešimą (pranešančioji valstybė narė), per 30 kalendorinių dienų nuo to pranešimo gavimo dienos ir informuoja apie veiksmus ir priemones, kurių imtasi, įskaitant tyrimo rezultatus, ir pateikia visą kitą turimą ir (arba) pranešančiosios valstybės narės reikalaujamą informaciją, ►C3 ◄ Kai Komisija pagal Įgyvendinimo reglamento (ES) 2021/2307 7 straipsnį iš valstybės narės gavusi pranešimą dėl įtariamo arba nustatyto reikalavimų nesilaikymo, kuris daro poveikį importuojamų ekologiškų arba perėjimo prie ekologinės gamybos laikotarpio produktų atitikčiai reikalavimams, apie tai praneša trečiosios valstybės kompetentingai institucijai, kontrolės institucijai ar kontrolės įstaigai, ta kompetentinga institucija, kontrolės institucija ar kontrolės įstaiga atlieka tyrimą.Kompetentinga institucija, kontrolės institucija ar kontrolės įstaiga atsako Komisijai ir valstybei narei, išsiuntusiai pirminį pranešimą (pranešančioji valstybė narė), per 30 kalendorinių dienų nuo to pranešimo gavimo dienos ir informuoja apie veiksmus ir priemones, kurių imtasi, įskaitant tyrimo rezultatus, ir pateikia visą kitą turimą ir (arba) pranešančiosios valstybės narės reikalaujamą informaciją,naudodama Deleguotojo reglamento (ES) 2021/1698 III priede pateiktą šabloną.

2. Kompetentinga institucija, kontrolės institucija ar kontrolės įstaiga pateikia bet kurią valstybės narės prašomą papildomą informaciją, susijusią su papildomais veiksmais arba priemonėmis, kurių imtasi.

Komisija arba valstybė narė gali prašyti kompetentingos institucijos, kontrolės institucijos ar kontrolės įstaigos nedelsiant pateikti visų veiklos vykdytojų, esančių ekologinės gamybos grandinėje, kuriai priklauso siunta, arba tokių veiklos vykdytojų grupių sąrašą, taip pat jų kontrolės institucijų arba kontrolės įstaigų sąrašą.

3. Kai kontrolės institucija ar kontrolės įstaiga yra pripažinta pagal Reglamento (ES) 2018/848 46 straipsnį, taikomos Deleguotojo reglamento (ES) 2021/1698 21 straipsnio 2 ir 3 dalys.

11 straipsnis

Pereinamojo laikotarpio nuostatos, taikomos popieriniams patikrinimo sertifikatams ir jų išrašams

1. ►M2 Nukrypstant nuo 5 straipsnio 3 dalies pirmos pastraipos, iki 2022 m. lapkričio 30 d. patikrinimo sertifikatas gali būti išduodamas popierine forma, jį užpildžius TRACES sistemoje ir atspausdinus. Tas popierinis sertifikatas turi atitikti šiuos reikalavimus: ◄ a) 18 langelyje turi būti sertifikatą išduodančios kontrolės institucijos ar kontrolės įstaigos įgalioto asmens rašytinis parašas ir oficialus spaudas; b) jis išduodamas prieš siuntą, kuriai jis skirtas, išvežant iš eksportuojančios trečiosios valstybės arba trečiosios valstybės, kuri yra kilmės šalis.

▼M2

1a. Nukrypstant nuo 5 straipsnio 3 dalies pirmos pastraipos, Ukrainoje esantis kontrolės institucijos arba kontrolės įstaigos, kuri neturi kvalifikuoto elektroninio spaudo, įgaliotas asmuo iki 2022 m. lapkričio 30 d. patikrinimo sertifikatą gali parengti ir pateikti TRACES sistemoje elektroniniu formatu, to sertifikato 18 langelyje nedėdamas kvalifikuoto elektroninio spaudo. Toks sertifikatas išduodamas prieš siuntą, kuriai jis skirtas, išvežant iš Ukrainos.

▼B

2. ►M2 Nukrypstant nuo 6 straipsnio 3 dalies, iki 2022 m. lapkričio 30 d. taikomos šios nuostatos: ◄ a) jeigu išduodamas popierinis patikrinimo sertifikatas pagal šio straipsnio 1 dalį, tas sertifikatas patvirtinamas popieriuje pasienio kontrolės poste arba išleidimo į laisvą apyvartą punkte kompetentingos institucijos įgalioto asmens rašytiniu parašu atitinkamai 23, 25 ir 30 langeliuose, sertifikatą užpildžius TRACES sistemoje ir atspausdinus; b) jeigu patikrinimo sertifikatas išduodamas TRACES sistemoje ir ant jo yra kvalifikuotas elektroninis spaudas pagal 5 straipsnio 3 dalies pirmą pastraipą, tas sertifikatas gali būti patvirtintas popieriuje pasienio kontrolės poste arba išleidimo į laisvą apyvartą punkte kompetentingos institucijos įgalioto asmens rašytiniu parašu atitinkamai 23, 25 ir 30 langeliuose, sertifikatą užpildžius TRACES sistemoje ir atspausdinus; ▼M1 c) jeigu patikrinimo sertifikatas parengiamas ir pateikiamas TRACES sistemoje elektroniniu formatu pagal 1a dalį, tas sertifikatas patvirtinamas TRACES sistemoje kvalifikuotu elektroniniu spaudu arba popieriuje pasienio kontrolės poste arba išleidimo į laisvą apyvartą punkte kompetentingos institucijos įgalioto asmens rašytiniu parašu atitinkamai 23, 25 ir 30 langeliuose, sertifikatą užpildžius TRACES sistemoje ir atspausdinus. ▼B

3. Kontrolės institucijos, kontrolės įstaigos ir kompetentingos institucijos kiekviename patikrinimo sertifikato išdavimo ir patvirtinimo etape tikrina, ar popieriniame patikrinimo sertifikate pateikta informacija atitinka TRACES sistemoje užpildyto sertifikato informaciją.

Jeigu patikrinimo sertifikato 13 langelyje nurodyta informacija apie pakuočių skaičių arba to sertifikato 16 ir 17 langeliuose pateikta informacija nėra įrašyta popieriniame patikrinimo sertifikate arba kai tokia informacija skiriasi nuo TRACES sistemoje užpildytame sertifikate įrašytos informacijos, kompetentingos institucijos, tikrindamos siuntą ir patvirtindamos sertifikatą, atsižvelgia tik į TRACES sistemoje užpildytą informaciją.

4. 1 dalyje nurodytas popierinis patikrinimo sertifikatas atitinkamai pateikiamas įvežimo į Sąjungą pasienio kontrolės posto, kuriame vykdoma siuntos oficialioji kontrolė, kompetentingai institucijai arba išleidimo į laisvą apyvartą punkto kompetentingai institucijai. Ta kompetentinga institucija grąžina tą popierinį sertifikatą importuotojui.

5. ►M2 Nukrypstant nuo 6 straipsnio 6 dalies ir 7 straipsnio 4 dalies, iki 2022 m. lapkričio 30 d. patikrinimo sertifikato išrašas gali būti patvirtintas popieriuje, jį užpildžius TRACES sistemoje ir atspausdinus. Tas popierinis sertifikato išrašas turi atitikti šiuos reikalavimus: ◄ a) 12 langelyje popierinis išrašas patvirtinamas kompetentingos institucijos įgalioto asmens rašytiniu parašu; b) 13 langelyje turi būti partijos gavėjo rašytinis parašas.

Pirmos pastraipos a punkte nurodyta kompetentinga institucija tą popierinį sertifikato išrašą grąžina jį pateikusiam asmeniui.

12 straipsnis

Panaikinimas

Reglamentas (EB) Nr. 1235/2008 panaikinamas.

Tačiau tas reglamentas toliau taikomas pildant ir patvirtinant iki 2022 m. sausio 1 d. išduotus patikrinimo sertifikatus ir iki 2022 m. sausio 1 d. importuotojo pateiktus patikrinimo sertifikatų išrašus, taip pat patikrinimo sertifikate arba patikrinimo sertifikato išraše nurodant pirmąjį gavėją ar gavėją.

13 straipsnis

Įsigaliojimas ir taikymas

Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

Jis taikomas nuo 2022 m. sausio 1 d.

Šis reglamentas yra privalomas visas ir tiesiogiai taikomas visose valstybėse narėse.









PRIEDAS

I DALIS

Į EUROPOS SĄJUNGĄ IMPORTUOJAMŲ EKOLOGIŠKŲ IR PERĖJIMO PRIE EKOLOGINĖS GAMYBOS LAIKOTARPIO PRODUKTŲ PATIKRINIMO SERTIFIKATAS







1. Išdavusi kontrolės institucija ar kontrolės įstaiga 2. Procedūra pagal Europos Parlamento ir Tarybos reglamentą (ES) 2018/848 (1): □ reikalavimų laikymasis (46 straipsnis) □ lygiavertė trečioji valstybė (48 straipsnis) □ lygiavertė kontrolės institucija ar kontrolės įstaiga (57 straipsnis) arba □ lygiavertiškumas pagal prekybos susitarimą (47 straipsnis) 3. Patikrinimo sertifikato numeris 4. Produkto gamintojas arba perdirbėjas 5. Eksportuotojas 6. Veiklos vykdytojas, perkantis arba parduodantis produktus jų nelaikydamas arba fiziškai netvarkydamas 7. Kontrolės institucija ar kontrolės įstaiga 8. Kilmės šalis 9. Eksportuojanti šalis 10. Pasienio kontrolės postas/išleidimo į laisvą apyvartą punktas 11. Paskirties šalis 12. Importuotojas 13. Produktų aprašymas Ekologiški ar perėjimo prie ekologinės gamybos laikotarpio KN kodas Prekybinis pavadinimas Kategorija Pakuočių skaičius Partijos numeris Grynasis svoris 14. Konteinerio numeris 15. Plombos numeris 16. Visas bendrasis svoris 17. Transporto priemonė Rūšis Identifikavimas Tarptautinis važtos dokumentas 18. 1 langelyje nurodytos sertifikatą išdavusios kontrolės institucijos ar kontrolės įstaigos pareiškimas Patvirtinama, kad šis sertifikatas išduotas atlikus patikrinimus, reikalaujamus Komisijos deleguotuoju reglamentu (ES) 2021/1698 (2) atitikčiai įrodyti (Reglamento (ES) 2018/848 46 straipsnis) arba reikalaujamus Komisijos deleguotuoju reglamentu (ES) 2021/1342 (3) lygiavertiškumo tikslais (Reglamento (ES) 2018/848 47, 48 arba 57 straipsnis), ir kad pirmiau nurodyti produktai atitinka Reglamento (ES) 2018/848 reikalavimus. Data Įgalioto asmens vardas, pavardė ir parašas/kvalifikuotas elektroninis spaudas Išdavusios kontrolės institucijos ar kontrolės įstaigos spaudas 19. Už siuntą atsakingas veiklos vykdytojas 20. Išankstinis pranešimas Data Laikas 21. Pervežti į: 22. Informacija apie kontrolės punktą 23. Specialiosios muitinės procedūros Muitinis sandėliavimas□ Laikinasis įvežimas perdirbti□ Už muitinės procedūrą (-as) atsakingo veiklos vykdytojo pavadinimas ir adresas: Kontrolės institucija ar kontrolės įstaiga, sertifikuojanti veiklos vykdytoją, atsakingą už muitinės procedūrą (-as): □ Siuntos tikrinimas prieš įforminant specialiąją (-iąsias) muitinės procedūrą (-as) Papildoma informacija: Institucija ir valstybė narė: Data: Įgalioto asmens vardas, pavardė ir parašas Muitinės procedūros (-ų) muitinės deklaracijos numeris 24. Pirmasis gavėjas Europos Sąjungoje 25. Atitinkamos kompetentingos institucijos vykdoma kontrolė Dokumentų patikrinimai □ Patenkinami □ Nepatenkinami Pasirinkta tapatumo ir fiziniams patikrinimams □ Taip □ Ne Institucija ir valstybė narė: Data: Įgalioto asmens vardas, pavardė ir parašas/kvalifikuotas elektroninis spaudas 26. Pervežti iš pasienio kontrolės posto į kontrolės punktą: 27. Informacija apie kontrolės punktą □Taip □Ne 28. Transporto priemonė, kuria vežama iš pasienio kontrolės postą į kontrolės punktą: 29. Tapatumo ir fiziniai patikrinimai Tapatumo patikrinimai □ Patenkinami □ Nepatenkinami Fiziniai patikrinimai □ Patenkinami □ Nepatenkinami Laboratorinis tyrimas □Taip □Ne Tyrimo rezultatas □Patenkinamas □Nepatenkinamas 30. Atitinkamos kompetentingos institucijos sprendimas □ išleistina kaip ekologiški produktai □ išleistina kaip perėjimo prie ekologinės gamybos laikotarpio produktai □ išleistina kaip neekologiški produktai □ siuntos išleisti į laisvą apyvartą negalima □ dalis siuntos gali būti išleista į laisvą apyvartą Papildoma informacija: Pasienio kontrolės posto/kontrolės punkto/išleidimo į laisvą apyvartą punkto institucija ir valstybė narė: Data: Įgalioto asmens vardas, pavardė ir parašas/kvalifikuotas elektroninis spaudas 31. Pirmojo gavėjo pareiškimas Patvirtinama, kad priimant produktus pakuotė arba tara ir, kai taikoma, patikrinimo sertifikatas: □ atitinka Reglamento (ES) 2018/848 III priedo 6 punktą arba □ neatitinka Reglamento (ES) 2018/848 III priedo 6 punkto. Įgalioto asmens vardas, pavardė ir parašas Data: ( 1 ) 2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1). ( 2 ) 2021 m. liepos 13 d. Komisijos deleguotasis reglamentas (ES) 2021/1698, kuriuo Europos Parlamento ir Tarybos reglamentas (ES) 2018/848 papildomas kontrolės institucijų ir kontrolės įstaigų, turinčių kompetenciją vykdyti sertifikuotų ekologinės gamybos vykdytojų ir jų grupių ir ekologiškų produktų kontrolę trečiosiose valstybėse, pripažinimo procedūriniais reikalavimais ir tų kontrolės institucijų ir kontrolės įstaigų priežiūros taisyklėmis, taip pat kontrolės ir kitų veiksmų, kuriuos turi vykdyti tos institucijos ir įstaigos, taisyklėmis (OL L 336, 2021 9 23, p. 7). ( 3 ) 2021 m. gegužės 27 d. Komisijos deleguotasis reglamentas (ES) 2021/1342, kuriuo Europos Parlamento ir Tarybos reglamentas (ES) 2018/848 papildomas taisyklėmis dėl informacijos, kurią trečiosios valstybės ir kontrolės institucijos bei kontrolės įstaigos turi siųsti jų pripažinimo priežiūros tikslais pagal Tarybos reglamento (EB) Nr. 834/2007 33 straipsnio 2 ir 3 dalis ir kuri susijusi su į Sąjungą importuojamais ekologiškais produktais ir priemonėmis, kurių turi būti imamasi vykdant tą priežiūrą (OL L 292, 2021 8 16, p. 20).

II DALIS

PATIKRINIMO SERTIFIKATO PAVYZDŽIO PILDYMO PASTABOS

1–18 langelius turi pildyti atitinkama trečiosios valstybės kontrolės institucija ar kontrolės įstaiga.

1 langelis. Kontrolės institucijos ar kontrolės įstaigos, pripažintos pagal Reglamento (ES) 2018/848 46 straipsnį arba nurodytos jo 57 straipsnyje, arba to reglamento 47 arba 48 straipsnyje nurodytos trečiosios valstybės kompetentingos institucijos paskirtos kontrolės institucijos ar kontrolės įstaigos pavadinimas, adresas ir kodas. Ši kontrolės institucija ar kontrolės įstaiga taip pat pildo 2–18 langelius.

2 langelis. Šiame langelyje nurodomos Reglamento (ES) 2018/848 nuostatos, susijusios su šio sertifikato išdavimu ir naudojimu; pažymėkite atitinkamą nuostatą.

3 langelis. Elektroninės prekybos kontrolės ir ekspertizių sistemos (TRACES) automatiškai suteiktas sertifikato numeris.

4 langelis. Veiklos vykdytojo (-ų), kuris (-ie) pagamino arba perdirbo produktus 8 langelyje nurodytoje trečiojoje valstybėje, pavadinimas ir adresas.

5 langelis. Veiklos vykdytojo, eksportuojančio produktus iš 9 langelyje nurodytos valstybės, pavadinimas ir adresas. Eksportuotojas yra veiklos vykdytojas, atliekantis paskutinį 13 langelyje nurodytų produktų paruošimo, apibrėžto Reglamento (ES) 2018/848 3 straipsnio 44 punkte, veiksmą ir užplombuojantis produktus atitinkamoje pakuotėje arba taroje pagal Reglamento (ES) 2018/848 III priedo 6 punktą.

6 langelis. Kai taikoma, įrašykite vieno ar kelių veiklos vykdytojų, kurie perka arba parduoda produktus jų nelaikydami arba fiziškai netvarkydami, pavadinimą ir adresą.

7 langelis. Kontrolės įstaigos (-ų) arba institucijos (-ų), stebinčios (-ų) produktų gamybos ar perdirbimo atitiktį ekologinės gamybos taisyklėms 8 langelyje nurodytoje valstybėje, pavadinimas ir adresas.

8 langelis. Kilmės šalis – tai valstybė (-ės), kurioje (-ose) pagamintas, užaugintas arba perdirbtas produktas.

9 langelis. Eksportuojanti šalis – tai valstybė, kurioje atliktas paskutinis produktų paruošimo, apibrėžto Reglamento (ES) 2018/848 3 straipsnio 44 punkte, veiksmas ir produktai užplombuoti tinkamoje pakuotėje arba taroje.

10 langelis. Jeigu pagal Reglamento (ES) 2018/848 45 straipsnio 5 dalį vykdoma siuntų oficialioji kontrolė pasienio kontrolės postuose, nurodykite pavadinimą ir unikalų raidinį skaitmeninį kodą, TRACES sistemoje suteiktą pirmojo atvežimo į Sąjungą pasienio kontrolės postui, kuriame pagal Komisijos deleguotojo reglamento (ES) 2021/2306 ( 5 ) 6 straipsnio 1 dalį vykdoma oficialioji kontrolė.

Jeigu pagal Komisijos deleguotojo reglamento (ES) 2021/2305 ( 6 ) 3 straipsnį siuntoms netaikoma oficialioji kontrolė pasienio kontrolės postuose, nurodykite pavadinimą ir unikalų raidinį skaitmeninį kodą, TRACES sistemoje suteiktą išleidimo į laisvą apyvartą Europos Sąjungoje punktui (kai tinkama), kai oficialioji kontrolė vykdoma pagal Komisijos deleguotojo reglamento (ES) 2021/2306 6 straipsnio 1 dalį.

Šiame langelyje pateikiamą informaciją importuotojas arba jo atstovas gali atnaujinti iki siuntos atvežimo į pasienio kontrolės postą arba, jei tinkama, išleidimo į laisvą apyvartą punktą.

11 langelis. Paskirties šalis – tai pirmojo gavėjo Europos Sąjungoje valstybė.

12 langelis. Importuotojo, apibrėžto Komisijos įgyvendinimo reglamento (ES) 2021/2307 ( 7 ) 2 straipsnio 1 punkte, kuris pats arba per atstovą pateikia siuntą, kad ji būtų išleista į laisvą apyvartą, pavadinimas, adresas ir ekonominės veiklos vykdytojo registracijos ir identifikavimo (EORI) kodas, apibrėžtas Komisijos deleguotojo reglamento (ES) 2015/2446 ( 8 ) 1 straipsnio 18 punkte.

13 langelis. Produktų aprašymas. Jame pateikiama:

— nuoroda, ar produktai yra ekologiški ar perėjimo prie ekologinės gamybos laikotarpio produktai;

— atitinkamų produktų Kombinuotosios nomenklatūros (KN) kodas, nurodytas Tarybos reglamente (EEB) Nr. 2658/87 ( 9 ) (jeigu įmanoma, 8 skaitmenų);

— prekybinis pavadinimas;

— produkto kategorija pagal Komisijos įgyvendinimo reglamento (ES) 2021/1378 ( 10 ) II priedą;

— pakuočių skaičius (dėžių, kartoninių dėžių, krepšių, kibirų ir pan. skaičius);

— partijos numeris ir

— grynasis svoris.

14 langelis. Konteinerio numeris: neprivaloma.

15 langelis. Plombos numeris: neprivaloma.

16 langelis. Visas bendrasis svoris, išreikštas atitinkamais vienetais (kg, litrais ir pan.).

17 langelis. Transporto priemonės, naudotos produktams atvežti iš kilmės šalies į pasienio kontrolės postą arba išleidimo į laisvą apyvartą punktą siuntai tikrinti ir patikrinimo sertifikatui patvirtinti.

Transporto rūšis: orlaivis, laivas, geležinkelių transporto priemonė, kelių transporto priemonė, kita.

Transporto priemonės identifikavimas: lėktuvo reiso numeris, laivo pavadinimas (-ai), traukinio pavadinimas ir vagono numeris, kelių transporto priemonės registracijos numeris ir, kai taikoma, priekabos registracijos numeris.

Jeigu vežta keltu, nurodyti laivą ir kelių transporto priemonę kartu identifikuojant kelių transporto priemonę ir reguliariojo susisiekimo keltą.

18 langelis. Sertifikatą išdavusios kontrolės institucijos ar kontrolės įstaigos pareiškimas. Pasirinkite tinkamą Komisijos deleguotąjį reglamentą. Įgalioto asmens rašytinis parašas ir spaudas reikalaujami tik patikrinimo sertifikatų, iki 2022 m. birželio 30 d. popierine forma išduotų pagal Deleguotojo reglamento (ES) 2021/2306 11 straipsnio 1 dalį, atveju.

19 langelis. Už siuntą atsakingo veiklos vykdytojo, apibrėžto Įgyvendinimo reglamento (ES) 2021/2307 2 straipsnio 2 punkte, pavadinimas, adresas ir EORI kodas, apibrėžtas Deleguotojo reglamento (ES) 2015/2446 1 straipsnio 18 punkte. Šį langelį turi pildyti 12 langelyje nurodytas importuotojas, jei už siuntą atsakingas veiklos vykdytojas yra kitas nei importuotojas.

20 langelis. Jeigu siuntą sudarančius produktus ketinama pateikti Sąjungos rinkai kaip ekologiškus produktus arba kaip perėjimo prie ekologinės gamybos laikotarpio produktus, kuriems taikoma oficialioji kontrolė pasienio kontrolės postuose pagal Reglamento (ES) 2018/848 45 straipsnio 5 dalį, nurodykite numatomą atvykimo į pasienio kontrolės postą datą ir laiką.

Jeigu siuntą sudaro produktai, kuriems netaikoma oficialioji kontrolė pasienio kontrolės postuose pagal Komisijos deleguotąjį reglamentą (ES) 2021/2305, nurodykite numatomą atvykimo į išleidimo į laisvą apyvartą punktą pagal tą reglamentą datą ir laiką.

21 langelis. Pildo importuotojas arba atitinkamais atvejais už siuntą atsakingas veiklos vykdytojas, prašydami pervežti produktus į kontrolės punktą Sąjungoje, kad būtų atlikta tolesnė oficialioji kontrolė, jei pasienio kontrolės posto kompetentingos institucijos siuntą atrenka tapatumo ir fiziniams patikrinimams atlikti. Šis langelis taikomas tik produktams, kuriems pagal Reglamento (ES) 2018/848 45 straipsnio 5 dalį taikoma oficialioji kontrolė pasienio kontrolės postuose.

22 langelis. Nurodykite valstybės narės kontrolės punkto, į kurį produktai turi būti pervežti tapatumo ir fiziniams patikrinimams atlikti, pavadinimą, jei pasienio kontrolės posto kompetentingos institucijos siuntą atrenka tokiems patikrinimams atlikti. Pildo importuotojas arba atitinkamais atvejais už siuntą atsakingas veiklos vykdytojas. Šis langelis taikomas tik produktams, kuriems pagal Reglamento (ES) 2018/848 45 straipsnio 5 dalį taikoma oficialioji kontrolė pasienio kontrolės postuose.

23 langelis. Šį langelį turi pildyti atitinkama kompetentinga institucija ir importuotojas.

Kai produktams taikoma oficialioji kontrolė pasienio kontrolės postuose, šį langelį turi pildyti pasienio kontrolės posto kompetentinga institucija.

Įgalioto asmens rašytinis parašas reikalaujamas patikrinimo sertifikatų, iki 2022 m. birželio 30 d. popierine forma išduotų pagal Deleguotojo reglamento (ES) 2021/2306 11 straipsnio 2 dalį, atveju.

24 langelis. Pirmojo gavėjo Europos Sąjungoje pavadinimas ir adresas. Šį langelį turi pildyti importuotojas.

25 langelis. Šį langelį kompetentinga institucija pildo užbaigusi dokumentų patikrinimus pagal Deleguotojo reglamento (ES) 2021/2306 6 straipsnį. Jei dokumentų patikrinimų rezultatai yra nepatenkinami, pildomas 30 langelis.

Ta institucija turi nurodyti, ar siunta pasirinkta tapatumo ir fiziniams patikrinimams atlikti.

Įgalioto asmens parašas ir (arba) kvalifikuotas elektroninis spaudas būtinas tik tuo atveju, jei kompetentinga institucija nėra 30 langelyje nurodyta institucija. Įgalioto asmens rašytinis parašas reikalaujamas tik patikrinimo sertifikatų, iki 2022 m. birželio 30 d. popierine forma išduotų pagal Deleguotojo reglamento (ES) 2021/2306 11 straipsnio 2 dalį, atveju.

26 langelis. Pildo pasienio kontrolės posto kompetentinga institucija, jei siunta atrenkama tapatumo ir fiziniams patikrinimams ir jei siunta yra tinkama pervežti į kontrolės punktą, kad būtų galima atlikti tolesnę oficialiąją kontrolę. Šis langelis taikomas tik produktams, kuriems pagal Reglamento (ES) 2018/848 45 straipsnio 5 dalį taikoma oficialioji kontrolė pasienio kontrolės postuose.

27 langelis. Pervežimo į kontrolės punktą atveju nurodykite valstybės narės kontrolės punkto, į kurį prašoma pervežti prekes tapatumo ir fiziniams patikrinimams atlikti, pavadinimą, jo kontaktinius duomenis ir unikalų raidinį skaitmeninį kodą, TRACES sistemoje suteiktą kontrolės punktui. Pildo pasienio kontrolės posto kompetentinga institucija. Šis langelis taikomas tik produktams, kuriems pagal Reglamento (ES) 2018/848 45 straipsnio 5 dalį taikoma oficialioji kontrolė pasienio kontrolės postuose.

28 langelis. Žr. gaires dėl 17 langelio. Šis langelis turi būti pildomas, jei siunta pervežama į kontrolės punktą tapatumo ir fiziniams patikrinimams atlikti.

29 langelis. Šį langelį kompetentinga institucija turi pildyti, jei produktai atrenkami tapatumo ir fiziniams patikrinimams atlikti.

30 langelis. Šį langelį kompetentinga institucija turi pildyti po paruošimo, nurodyto Deleguotojo reglamento (ES) 2021/2306 7 straipsnio 1 dalyje (jei taikoma), ir visais atvejais po to, kai pagal to reglamento 6 straipsnio 1 ir 2 dalis siunta patikrinama.

Kompetentinga institucija turi pasirinkti tinkamą variantą ir prireikus įrašyti bet kurią papildomą informaciją, kuri laikoma svarbia. Visų pirma, jeigu pasirenkamas variantas „siuntos išleisti į laisvą apyvartą negalima“ arba „dalis siuntos gali būti išleista į laisvą apyvartą“, atitinkama informacija turi būti pateikta skiltyje „Papildoma informacija“.

Kai produktams taikoma oficialioji kontrolė pasienio kontrolės postuose, šį langelį turi pildyti pasienio kontrolės posto kompetentinga institucija. Jei siunta pervežama į kontrolės punktą, siekiant atlikti Deleguotojo reglamento (ES) 2021/2306 6 straipsnyje nurodytus tapatumo ir fizinius patikrinimus, šį langelį turi pildyti to kontrolės punkto kompetentinga institucija.

Ten, kur prašoma nurodyti pasienio kontrolės posto/kontrolės punkto/išleidimo į laisvą apyvartą punkto instituciją, įrašykite atitinkamos institucijos pavadinimą (jei tinkama).

Įgalioto asmens rašytinis parašas reikalaujamas tik patikrinimo sertifikatų, iki 2022 m. birželio 30 d. popierine forma išduotų pagal Deleguotojo reglamento (ES) 2021/2306 11 straipsnio 2 dalį, atveju.

31 langelis. Šį langelį pirmasis gavėjas turi užpildyti priimdamas produktus po išleidimo į laisvą apyvartą: atlikęs Reglamento (ES) 2018/848 III priedo 6 punkte nurodytus patikrinimus jis turi pasirinkti vieną variantą.

Pirmojo gavėjo rašytinis parašas reikalaujamas pagal Deleguotojo reglamento (ES) 2021/2306 11 straipsnio 2 dalį iki 2022 m. birželio 30 d. popierine forma išduotų patikrinimo sertifikatų atveju.